b'\n_START_ARTICLE_\nKaarlo Rauramo\n_START_PARAGRAPH_\nKaarlo Gustaf Rauramo (26. huhtikuuta 1897 Helsinki \xe2\x80\x93 25. joulukuuta 1988 Helsinki) oli suomalainen tykist\xc3\xb6n upseeri ja eversti._NEWLINE_Rauramo kirjoitti ylioppilaaksi vuonna 1915. H\xc3\xa4n osallistui sis\xc3\xa4llissodan aikana j\xc3\xa4\xc3\xa4nmurtaja Volynetzin kaappaukseen. H\xc3\xa4n valmistui Kadettikoulusta vuonna 1922 ja Sotakorkeakoulusta vuonna 1931 sek\xc3\xa4 suoritti Teknillisen korkeakoulun sotatieteellisen osaston tutkinnon vuonna 1929. Talvisodan aikana Rauramo oli ryhm\xc3\xa4 Talvelan tykist\xc3\xb6komentajana ja Kentt\xc3\xa4tykist\xc3\xb6rykmentti 14:n komentajana. Jatkosodan aikana h\xc3\xa4n oli samanaikaisesti 17. divisioonan tykist\xc3\xb6komentajana sek\xc3\xa4 Kentt\xc3\xa4tykist\xc3\xb6rykmentti 8:n komentajana. H\xc3\xa4net ylennettiin everstiksi vuonna 1944. Sodan j\xc3\xa4lkeen Rauramo oli muun muassa p\xc3\xa4\xc3\xa4esikunnan komento-osaston p\xc3\xa4\xc3\xa4llikk\xc3\xb6n\xc3\xa4 vuosina 1946\xe2\x80\x931951, Kentt\xc3\xa4tykist\xc3\xb6rykmentti 4:n komentajana vuonna 1951 ja Kentt\xc3\xa4tykist\xc3\xb6rykmentti 3:n komentajana vuosina 1951\xe2\x80\x931956.'